ועדת הפנים ואיכות הסביבה, כנסת 15, פרוטוקול מספר 231, 2001-03-19 11:00

דוד אזולאי: עד היום הכנסת הייתה בוחרת בנציגיה לוועדות המינויים.

דוד אזולאי: מי שכרגע ממלא את הפונקציה הזו בממשלה זה שר המשפטים ובעצם נוצר מצב – במידה מסוימת אולי קצת אבסורדי – בו שר המשפטים מכהן בוועדה הזאת ואילו שר שהוא דרוזי לא יוכל להיות חבר בוועדה.

דוד אזולאי: לכן הצעת החוק הזו באה לפתור את הבעיה ואני מבקש גם את השר סאלח טריף להוסיף בעניין הזה.

סאלח טריף: לכן בהסכמת הממשלה ושר המשפטים מוצע למנות שר דרוזי.

סאלח טריף: כמובן אם בממשלות הבאות לא יהיה שר דרוזי בממשלה, יחזור תמיד לכהן שר הדתות יחד עם שר המשפטים.

סאלח טריף: זה הדבר שמוצע בחוק וזאת כדי לאפשר המשך פעולת הוועדה.

עמיחי מגן: לגופו של עניין אני חושב שמן הראוי לציין שבחוקים מקבילים, דהיינו חוק יסוד השפיטה, חוק הקאדים, חוק הדיינים, ההסדר כפי שהוא כיום, לאחר העברת הסמכויות ממשרד הדתות למשרד המשפטים, הוא שהוועדה תהיה מורכבת משר המשפטים ושר אחר שתקבע הממשלה.

חוסאם ביסם: מבחינת לשכת עורכי-הדין אנחנו יכולים להודיע שעמדתנו היא חיובית בנושא של הצעת החוק וטוב לעשות את זה ככל היותר בדחיפות המירבית מכיוון שהמצב הוא בלתי נסבל.

דוד אזולאי: אשר על כן אנחנו נמשיך את הדיון הזה רק לאחר החלטת ועדת שרים לענייני חקיקה.

דוד אזולאי: אני יוצא מתוך נקודת הנחה שזה יהיה היום על סדר היום - ואני מבקש שכך יהיה כי הנושא הוא חשוב – על-מנת לקבל את המלצת הממשלה.

דוד אזולאי: אני מודה לכם.